Vidkun Quisling, «fører» i NS (Nasjonal Samling) og ministerpresident 1942–1945, inspiserer Førergarden. Garden var hans personlige livvakt og NS' paradeavdeling 1942–1945.
**Førergarden** var Vidkun Quislings personlige vaktstyrke og NS' paradetropp. Quisling var «fører» i NS (Nasjonal Samling), fascistpartiet som samarbeidet med de tyske okkupantene under andre verdenskrig i Norge, og ministerpresident i landet fra 1942 til 1945. Garden ble opprettet i 1942 og ble oppløst da krigen sluttet i mai 1945. Organisatorisk var Førergarden en enhet som tilhørte Hirden, NS’ paramilitære «elitetropper».

Historie
--------

Etter at kulturminister Gulbrand Lunde og kona omkom ved drukning 25. oktober 1942, ble det arrangert en storslagen statsbegravelse med seremoni i Trefoldighetskirken i Oslo. Bildet viser Førergarden i galla ved kirken med Quisling som tar imot Reichskommissar Josef Terboven. Foto: Riksarkivet 

Førergarden ble ledet av sveitfører Per Carlson (20. april 1942–1. april 1944), Sverre Henschien (1944–1945) og sveitfører Sophus Kahrs (februar–mai 1945).

Styrken bestod av 2-4 kompanier, hvert på rundt 150 håndplukkede frivillige, og var etterhvert NS-statens eneste faste styrke som bar våpen, i tillegg til enkelte enheter fra Hirden. I løpet av 1943 ble flere NS-enheter bevæpnet, og i 1943 ble Førergarden innlemmet i «rikets væpnede styrker» sammen med enkelte andre hirdenheter.

Mot slutten av krigen ble dimitterte frontkjempere rulleført i garden i stedet for i Waffen SS´ reservistruller. Det er uvisst hvor mange som totalt tjenestegjorde, men sannsynligvis noe færre enn 1200 mann.

Førergarden ble dimittert uten noen kamphandlinger i 1945, i tråd med Quislings eget ønske.

  

* Quisling inspiserer Førergarden 17. mai i forbindelse med deres toårsjubileum 1943. Foto: RiksarkivetQuisling inspiserer Førergarden 17. mai i forbindelse med deres toårsjubileum 1943. Foto: Riksarkivet
* Førergarden møter Qusiling på Fornebu flyplass etter hans statsbesøk hos Hitler i Berlin etter «Statsakten» i februar 1942. Foto: RiksarkivetFørergarden møter Qusiling på Fornebu flyplass etter hans statsbesøk hos Hitler i Berlin etter «Statsakten» i februar 1942. Foto: Riksarkivet
* Josef Terboven, Qusiling og Wilhelm Rediess markerer minnedagen for falne 16. oktober 1943, med Førergarden i norske gardeuniformer i bakgrunnen. Foto: RiksarkivetJosef Terboven, Qusiling og Wilhelm Rediess markerer minnedagen for falne 16. oktober 1943, med Førergarden i norske gardeuniformer i bakgrunnen. Foto: Riksarkivet

Symboler og uniformer
---------------------

«Førerens garde» paraderer under en mønstring av Den norske legions «Reservebataljon Holmestrand» foran Slottet i Oslo søndag 13. juni 1942. Fremst går Per Carlson som var løytnant i hærens flyvåpen før krigen, ivrig hirdmann og «Gardesjef» fra 20. april 1942 til 1. april 1944.  Propagandafoto: NTBs krigsarkiv/Riksarkivet 
Mennene i Førergarden bar mørkblå gardeuniformer med doble beiser i buksene til galla. Til tjenestebruk brukte gardistene vanlige grønne uniformer. Til begge uniformstypene ble det benyttet båtlue. I tillegg ble den norske hærens feltuniformer fra før krigen båret under feltøvelser. De gamle uniformene var imidlertid merket annerledes: På venstre jakkeerme bar gardistene et tøymerke med Quislings monogram «V Q» i «rune-stil» plassert under NS-statens alternative statssymbol med ørn (eller ravn) og solkors, et merke som også ble brukt av NS Kamporganisasjon, var tydelig inspirert av Nazi-Tysklands riksvåpen og ble omtalt som «solørn» i NS-propagandaen.

Førergardens slagord var «Aldri vike – aldri svike».[]

* Uniformer for Førergarden. Uniformsmerket bestod av Quislings initialer under NS-statens «solørn». Illustrasjoner fra NS Årbok 1944.Uniformer for Førergarden. Uniformsmerket bestod av Quislings initialer under NS-statens «solørn». Illustrasjoner fra *NS Årbok 1944.*
* Nasjonal Samlings emblemer. Illustrasjoner fra NS Årbok 1944.Nasjonal Samlings emblemer. Illustrasjoner fra *NS Årbok 1944.*
* Kravespeil for Førergardens rekrutt-uniform. Tegningen viser speilene uten randtråd (passepoil) slik de ble brukt under utdannelse av Førergardens befal og mannskap på Majorstua skole i Oslo.[trenger referanse]Kravespeil for Førergardens rekrutt-uniform. Tegningen viser speilene uten randtråd (passepoil) slik de ble brukt under utdannelse av Førergardens befal og mannskap på Majorstua skole i Oslo.[]

Se også
-------

* Hirden
* Nasjonal Samling

Eksterne lenker
---------------

* Norsk krigsleksikon – Førergarden

Portal: Andre verdenskrig

| * v
* d
* r
Nasjonal Samling |
| --- |
| Ledelse | 
* Fører Vidkun Quisling
	+ Første regjering
	+ Annen regjering

 | SolkorsetSolkorset |
| Organisasjon | 
* Ungdomsfylking
* Arbeidstjeneste
* Faggruppeorganisasjon
* Kamporganisasjon
* Kvinneorganisasjon
* Hjelpeorganisasjon
* Statistisk kontor
* Kristen Samling
* Førergarden
* Fylkesfører
* Hirden
	+ Guttehirden
	+ Rikshirden
	+ Småhirden
	+ Hirdmarinen
	+ Jentehirden
	+ Kvinnehirden
	+ Unghirden
	+ Hirdvaktbataljonen
	+ Sveit

 |
| Historie | 
* Quislings radiotale
* Statsakten
* Landssvikoppgjøret

 |
| Politikk og ideologi | 
* Arbeidets lov
* Austrveg
* 'Åndelig jøde'
* Kommunalforordningen
* Rettskrivning

 |
| Presse | 
* *Folk og Land*
* *Fritt Folk*
* Blix forlag
* Kamban forlag
* *Hirdmannen*

 |
| Relaterte organer | 
* Norges SS
* Norges Lærersamband
* Norges Bondesamband
* SS-Vaktbataljon
* Norsk-Tysk Selskap
* Fedrelandslaget
* Det nasjonalsosialistiske tyske arbeiderparti
* Administrasjonsrådet
* Rikskommissariatet
	+ statsråder

 |
| Symboler og utmerkelser | 
* Frontkjempermerke
* Medalje for redningsdåd
* NS-monumentet
* Solkorset

 |
| Annet | 
* Frontkjemper
* *I solkorsets tegn*
* NS-barn

 |
| 
* Kategori:Nasjonal Samling
* Portal:Andre verdenskrig

 |